Επισκοπή Τράλλεων

Η Επισκοπή Τράλλεων είναι πρώην εκκλησιαστική επαρχία του Οικουμενικού Πατριαρχείου. Βρισκόταν στην Καρία της Μικράς Ασίας με έδρα την πόλη Τράλλεις, ερείπια της οποίας έχουν ανακαλυφθεί κοντά στο σημερινό Αϊδίνιο. Εκκλησιαστικά ανήκε στην Μητρόπολη Εφέσου, της οποίας ήταν δεύτερη επισκοπή σε τάξηΜάρκος Μάρκου-Μητρόπολη Εφέσου.

Ιστορικά στοιχεία
Στις Τράλλεις ο Χριστιανισμός εισήχθη από τον πρώτο αιώνα μ.Χ. Ο Άγιος Ιγνάτιος της Αντιοχείας στην επιστολή του Προς Τραλλιανούς αναφέρει ότι τον επισκέφτηκε στην Σμύρνη ο επίσκοπός της Πολύβιος Catholic Encyclopedia - Tralles. Σύμφωνα με την εκκλησιαστική παράδοση και το συναξάριο της Κωνσταντινούπολης, στις Τράλλεις δίδαξε ο Απόστολος Φίλιππος, ο οποίος προσηλύτισε σχεδόν όλους τους κατοίκους της πόλης και πέθανε εκεί. Στο μηνολόγιο του αυτοκράτορα Βασιλείου Β΄ αναφέρεται ότι ο Φίλιππος ίδρυσε την επισκοπή των Τράλλεων και ήταν ο πρώτος της επίσκοποςΡαγιά, Ευθυμία (2004, Εθνικό και Καποδιστριακό Πανεπιστήμιο Αθηνών (ΕΚΠΑ)), Η κοιλάδα του Μαιάνδρου (7ος-13ος αι.): γεωγραφία και ιστορία, σελ. 172, 173.

Στα ορεινά των Τράλλεων φέρεται στα μέσα του 6ου αιώνα να δίδαξε το Ευαγγέλιο ο μονοφυσίτης επίσκοπος Εφέσου Ιωάννης, γνωστός ως Ιωάννης ο ιεροεξεταστής. Στην ευρύτερη περιοχή της πόλης ζούσαν ακόμα πολλοί ειδωλολάτρες. Σύμφωνα με τα δεδομένα που δίνει ο ίδιος ο Ιωάννης προσηλύτισε σχεδόν 80.000 ειδωλολάτρες στον χριστιανισμό. Την ίδια εποχή αναφέρονται οι Τράλλεις ως κέντρο δραστηριότητας ιερέων προσκείμενων στην μονοφυσιτισμό, όπως και ο παραπάνω Ιωάννης Εφέσου.

Στα τακτικά η Επισκοπή αναφέρεται από τον 7ο ως και τον 12ο αιώνα, και πάντα δεύτερη στην τάξη μετά την Υπαίπων. Η επισκοπή καταργήθηκε πιθανότατα τον 13ο αιώνα όταν εγκαταλείφθηκε και η πόλη. 

Σήμερα η επισκοπική έδρα είναι τιμητική του Οικουμενικού Πατριαρχείου.

 Επισκοπικός κατάλογος 
+  Όνομα  Έτη  Σημειώσεις Απόστολος Φίλιππος  1ος αιώνας   Πολύβιος  τέλη 1ου, αρχές 2ου αιώνα   Ηρακλέων (ο και Θεόφιλος)Eduard Schwartz, Johannes Straub-Collectio Vaticana 33-80, σελ. 57  ~ 431  πήρε μέρος στην Σύνοδο της Εφέσου Μάξιμος  449, 451  ΑσκληπιάδηςWalter de Gruyter, 1940, Acta conciliorvm oecvmenicorvm, Τόμος 3, σελ. 224 μετά το 451 αναφέρεται μετά  την Σύνοδο της ΧαλκηδόναςΜιχαήλ Παπακωνσταντίνου, Αι Τράλλεις, εν Αθήναις 1895], σελ. 12 Ουράνιος  ~ 553   Μύρων  ~ 692   Θεοφύλακτος (Α΄;) 8ος αιώνας    Θεοφάνης  9ος αιώνας   Θεόπιστος  9ος αιώνας   Θεοφύλακτος (Β΄;)Dumbarton Oaks-Theophylaktos bishop of Tralleis (eleventh century) 11ος αιώνας    ΙωάννηςΑναγνώστου Ευαγγελία, «Τράλλεις (Αρχαιότητα)», 2005, Εγκυκλοπαίδεια Μείζονος Ελληνισμού, Μ. Ασία 1230  Τιτουλάριοι Επίσκοποι Χρυσόστομος (Χατζησταύρου)  26 Δεκεμβρίου 1910 – 16 Μαρτίου 1913   κατόπιν Φιλαδελφείας, μετέπειτα Αρχιεπίσκοπος Αθηνών Ιερώνυμος (Κωνσταντινίδης)  28 Ιανουαρίου 1951 – 5 Αυγούστου 1954  κατόπιν Ροδοπόλεως Φώτιος (Σαββαΐδης)  28 Ιουνίου 1959 – 12 Σεπτεμβρίου 1972  κατόπιν Ίμβρου Γερμανός (Χαβιαρόπουλος)  14 Ιανουαρίου 1973 – 5 Φεβρουαρίου 1987  κατόπιν Τρανουπόλεως Ισίδωρος (Κρικρής)  7 Ιανουαρίου 1990 – 14 Μαΐου 2007 †   Βενιαμίν (Δημόπουλος)  3 Νοεμβρίου 2019 – σήμερα  

 Παραπομπές 

Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Τιμητικές επισκοπές στην Ασία
Κατηγορία:Ιερά Μητρόπολις Εφέσου